Danmarks Tekniske Universitet

Den Polytekniske Læreanstalt, Danmarks Tekniske Universitet (i daglig tale Danmarks Tekniske Universitet eller bare DTU, eng.: Technical University of Denmark) er en selveiet utdannelses- og forskningsinstitusjon som utdanner sivilingeniører og diplomingeniører, samt utfører forskning innen ingeniørvitenskap.

 Historie 
DTU ble opprettet 27. januar 1829 av fysikeren H.C. Ørsted under navnet Den Polytekniske Læreanstalt, som i starten hørte til Københavns Universitet. Kun to utdannelser som ingeniør ble tilbudt i starten, nemlig anvendt naturvidenskab (i dag kjemiretningen) og mekanik (i dag produksjon og konstruksjon/maskin).

Inntil 1889 hadde læreanstalten lokaler i Studiestræde, deretter i J.D. Herholdts kompleks i Sølvgade ved Botanisk Have som i 1930 ble utvidet med et anlegg i Øster Voldgade ved arkitekt C.O. Gjerløv-Knudsen. Plassen ble for trang, så i perioden 1962–1974 flyttet man til Lundtoftesletten ved Lyngby.

Navnet Danmarks Tekniske Højskole (DTH) ble første gang offisielt benyttet i 1933 og skiftet i 1994 til Den Polytekniske Læreanstalt Danmarks Tekniske Universitet som i daglig tale forkortes til Danmarks Tekniske Universitet eller kun initialene DTU.

I 1957 startet man Danmarks Ingeniørakademi (DIA), da utdannelseskapasitet til sivilingeniør var for lav og introduserte dermed akademiingeniørutdannelsen, som senere er blitet til diplomingeniørutdannelsen.

I 1995 ble DTH/DTU fusioneret med Danmarks Ingeniørakademi og Helsingør Teknikum og senere ble DTU i 1997 utvidet med Ingeniørhøjskolen Sydsjælland.

Den 1. januar 2007 ble DTU fusjonert med de fem sektorforskningsinstusjonene:Det nye DTU Fusionswebsite 
 Forskningscenter Risø – fortsatte en tid som selvstendig enhet.
 Danmarks Fødevareforskning – omdannet til to institutter.
 Danmarks Rumcenter – ble sammen med romforskningsdelen av Ørsted•DTU til et nytt institutt.
 Danmarks Fiskeriundersøgelser – omdannet til et institutt.
 Danmarks Transportforskning – omdannet til et institutt.

På Times Higher Education Supplement (THES) rankliste utgitt i 2007 over verdens universiteter kom DTU inn som nummer 130 etter Århus Universitet (nr. 114) og Københavns Universitet (nr. 93).Sara Rosendal, «DTU tager tigerspring på listen over verdens bedste universiteter» , ing.dk, 9. november 2007.
I 2008 satte Times Higher Education DTU på 20.-plassen over verdens førende ingeniørvitenskapelige institusjoner basert på siteringsfrekvens, svarende til en tredjeplads i Europa etter Max Planck-selskapet og ETH Zürich.

 Størrelse 
DTU angir å ha cirka 7 000 studenter, omtrent 700 ph.d.-studenter og å oppta omkring 700 utenlandske studenter per år på engelskspråklige utdannelser. Antall ansatte ligger rundt 4 200.

I 2008/9 var opptaket på 1 144 nye studenter.

DTUs campus er oppdelt i fire kvadranter, som i et koordinatsystem. De fire kvadranter er tildelt en av de fire hovedretninger innen ingeniørkunsten; Bygg, Kjemi, Elektronikk og Maskin.

 1. kvadrant huser primært bygningsretningen, miljøretningen, trafikkretningen og administrasjonsbygningen.
 2. kvadrant huser primært kjemiretningen, bioretningene og en sportsplass.
 3. kvadrant huser primært elektronikkretningen, fysikk, informatikk og matematikk samt kollegier.
 4. kvadrant huser primært maskin- og designretningen, dessuten kollegier, DøgnNetto, Campus Service (tidl. Teknisk Forvaltning) og kraftvarmeverk.

 Institutter 
Universitetets kjerneytelser, det vil si utdannelse, forskning, innovasjon og myndighetsbetjening, ivaretas af instituttee innenfor hvert av deres faglige felt. DTU har (januar 2008) 22 institutter. Den 1. januar 2008 gjennomførte DTU en omdøping av alle institutter for å fremstå som et samlet universitet etter fusionen i 2007.

 Institut for Systembiologi (DTU Systembiologi)
 Institut for Byggeri og Anlæg (DTU Byg)
 Institut for Kommunikation, Optik og Materialer (DTU Fotonik )
 Institut for Transport (DTU Transport)
 Institut for Akvatiske Ressourcer (DTU Aqua)
 Fødevareinstituttet (DTU Fødevareinstituttet)
 Institut for Fysik (DTU Fysik)
 Institut for Informatik og Matematisk Modellering (DTU Informatik)
 Institut for Planlægning, Innovation og Ledelse (DTU Management)
 Institut for Kemi (DTU Kemi)
 Institut for Kemiteknik (DTU Kemiteknik)
 Institut for Matematik (DTU Matematik)
 Institut for Mekanisk Teknologi (DTU Mekanik)
 Institut for Mikro- og Nanoteknologi (DTU Nanotek)
 Institut for Vand og Miljø (DTU Miljø)
 Veterinærinstituttet (DTU Veterinærinstituttet)
 Institut for Elektroteknologi (DTU Elektro)
 Danmarks Rumcenter|Institut for Rumforskning og -teknologi (DTU Space)
 Risø DTU|Nationallaboratoriet for bæredygtig energi (Risø DTU)
 Center for Elektronnanoskopi (DTU Cen)
 Danchip (DTU Danchip)
 Danmarks Tekniske Informationscenter (DTU Bibliotek)

 Utdannelser 

 Diplomingeniørutdannelser 
 Arktisk teknologi
 Bygning
 By og bygg
 Elektro
 IT
 Kjemi- og bioteknologi
 Maskin
 Teknologi og økonomi
 Trafik og transport

 Sivilingeniørretninger 
 Bachelor 
 Bioteknologi
 Byggeteknologi
 Design og innovasjon
 Elektroteknologi
 Fysikk og nanoteknologi
 Kjemi og teknologi
 Kommunikasjonsteknologi
 Matematikk og teknologi
 Medisin og teknologi
 Miljøteknologi
 Produksjon og konstruksjon
 Softwareteknologi
 Sunnhet og produksjon

 Æresdoktorer 
Blant æresdoktorene er: 
 Niels Bohr, 1929. 
 Haldor Topsøe, 31. januar 1969.
 Ove Nyquist Arup, 17. mai 1974.
 Viggo Kjær, 17. mai 1974.
 Anders Hald, 6. mai 1983.
 Villum Kann Rasmussen, 3. mai 1991.
 Craig R. Barrett, 2. mai 2003.
 Cleve Moler, 30. april 2004.
 Bengt Kasemo, 29. april 2005.

Æresdoktorgraden er tildelt omkring 200 personer gjennom læreanstaltens historie.

 Referanser 

 Eksterne lenker 

 Dr. techn. tildelinger siden 1918
 Æresdoktorer siden 1921
 Polyteknisk Forening (Polyteknisk Forening – Studenterforeningen ved DTU)

Tekniske Universitet
Kategori:1829 i Danmark
Kategori:Utdanningsinstitusjoner etablert i 1829
Kategori:Vitenskap i 1829
Kategori:Lyngby-Taarbæk kommune